นายกรัฐมนตรี ย้ำวัคซีนแอสตร้าเซนเนก้าที่จะเข้ามาในเดือนมิถุนายน จะกระจายให้ได้มากที่สุด และทุกคนจะได้ฉีดวัคซีนแน่นอน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมหน่วยบริการฉีดวัคซีน covid-19 ที่เอเชียทีค เดอะริเวอร์ฟร้อนท์ บริเวณโกดัง 4 ซึ่งเป็นการเปิดบริการฉีดวัคซีนวันแรก โดยจะเปิดบริการฉีดวัคซีน ตั้งแต่วันที่ 28 พฤษภาคม ถึง 31 ธันวาคม 2564 ตั้งแต่เวลา 09.00 น. - 18.00 น. และเป็นประธานมอบถุงกำลังใจ 5,500 ถุงให้กับชุมชนที่ได้รับผลกระทบจากสถานการณ์ covid-19 มูลค่ากว่า 8 ล้านบาท โดยได้รับความร่วมมือจาก บริษัท แอทเสท เวิรด์ คอร์ป จำกัด(มหาชน) หรือ AWC ร่วมกับพันธมิตรทางภาครัฐและเอกชนนายกรัฐมนตรี กล่าวว่า จะพยายามบริหารวัคซีนกระจายให้มากที่สุด ตามปริมาณวัคซีน ซึ่งมีหลายกลุ่มที่จำเป็นจะต้องได้รับการฉีดวัคซีนโดยเฉพาะบุคลากรทางการแพทย์ และเจ้าหน้าที่ที่ทำงานกับคนจำนวนมาก โดยมีแอปพลิเคชันเข้ามาช่วยเสริมในการบริหารจัดการ เช่น หมอพร้อม ที่จะคอยติดตามผลข้างเคียงจากการฉีดวัคซีน ทั้งนี้ขอให้กำลังใจเจ้าหน้าที่ที่เสียวละทำงานอย่างหนักในช่วงนี้ ดังนั้นขอความร่วมมือการนำเสนอข่าวหรือข้อมูล อาจทำให้เกิดความสับสนได้สำหรับการบริหารจัดการวัคซีน จะบริหารเดือนต่อเดือนเพื่อให้ทุกคนได้ฉีดมากที่สุด ตามสัดส่วนที่ได้รับมอบไป บริการฉีดให้ประชาชนจำนวน 25 จุด ให้เป็นไปตามเป้าหมายที่ตั้งไว้จะฉีดให้ได้ร้อยละ 70 ของจำนวนประชากร ภายในเดือนธันวาคมนี้ ยืนยันทุกอย่างเป็นไปตามกำหนด แต่ยอมรับว่าการทำงานกับคนหมู่มากและสถานการณ์ที่เปลี่ยนแปลงได้ตลอดเวลาการบริหารงานต้องมีความยืดหยุ่นบ้างพลเอก ประยุทธ์ ยืนยันว่า วัคซีนแอสตร้าเเนก้า ที่จะเข้ามาในเดือนมิถุนายน จะกระจายไปให้มากที่สุดภายในเดือนเดียวกัน ซึ่งได้มอบนโยบายไปแล้ว ว่าจะต้องกระจายเป็นรายเดือน หากไม่มีการระบาดระลอกใหม่การกระจายวัคซีนก็ยังคงเป็นไปตามแผน นอกจากพื้นที่ใดมีการแพร่ระบาดเพิ่มเติมก็อาจต้องมีการปรับแผนการกระจายในส่วนนี้ให้มากขึ้น พร้อมย้ำทุกคนจะได้รับการฉีดวัคซีนอย่างแน่นอน รวมทั้งประชาชนที่ลงทะเบียนผ่านระบบหมอพร้อม ส่วนวัคซีนทางเลือกก็ต้องดำเนินการตามขั้นตอนของกฎหมายอย่างถูกต้อง